Manteniment millora el sòl del parc infantil de la plaça Ángel Perales
06 de maig 2020

![Imagen 1](/media/skhgkw4e/93-parque-infantil-plaza-angel-perales_cuerpo.jpg)![Imagen 2](/media/cgjbcqp2/93-maq_pepe-gil-enero-2020-4.jpg)

El Departament de Manteniment de l'Ajuntament de Sagunt millora el sòl del parc infantil de la plaça Ángel Perales. Esta actuació forma part de les tasques habituals i periòdiques de millora d'espais en la via pública, edificis o instal·lacions municipals.

El regidor de Manteniment, Pepe Gil, ha assegurat que, pese a l'estat d'alarma, «**no deixem d'atendre les necessitats ciutadanes**». En esta actuació de la zona de jocs infantils s'està canviant el sòl i instal·lant paviment de cautxú en continu que, «**a més de donar colorit a la zona, és menys perillós que el de rajoles, ja que no hi ha punts on puguen entropessar les xicotetes i xicotets**», ha afirmat.

Les tasques que s'estan duent a terme en este parc infantil, que van començar el 27 d'abril i està previst que finalitzen el 12 de maig, corresponen a l'eliminació del paviment antic, a obres addicionals d'eliminació de l'escaló perimetral existent, així com reconstrucció dels escocells. «**Prompte podrem tornar a obrir esta zona i els més xicotets podran gaudir dels jocs**», ha assenyalat Gil.

![](/media/0qgizcro/93-descarga-2-_cuerpo.jpg) 

*   [](http://www.facebook.com/sharer.php?u=https://aytosagunto.es/va/actualitat/manteniment-millora-el-sol-del-parc-infantil-de-la-placa-angel-perales/ "Facebook")
*   [](http://twitter.com/share?url=https://aytosagunto.es/va/actualitat/manteniment-millora-el-sol-del-parc-infantil-de-la-placa-angel-perales/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/manteniment-millora-el-sol-del-parc-infantil-de-la-placa-angel-perales/ "Linked In")
*   [](mailto:?body=https://aytosagunto.es/va/actualitat/manteniment-millora-el-sol-del-parc-infantil-de-la-placa-angel-perales/)